C 101/42
HU
Az Európai Unió Hivatalos Lapja
2023.3.17.
(95)
Összességében a korábbi ideiglenes válságkeretek 2.1.–2.3.
szakasza alapján nyújtott támogatás, valamint az e közlemény ugyanazon szakaszai alapján nyújtott támogatás egyetlen időpontban sem haladhatja meg az e közlemény vonatkozó szakaszaiban meghatározott támogatási felső határokat.
Ami a 2.4.
szakaszt illeti, a korábbi ideiglenes válságkeretek alapján nyújtott támogatás és az e közlemény alapján nyújtott támogatás nem haladhatja meg az e közleményben ugyanarra a támogatható időszakra meghatározott támogatási felső határokat.
A korábbi ideiglenes válságkeretek 2.5. és 2.6.
szakasza alapján nyújtott támogatás nem halmozható az e közlemény ugyanazon szakaszai alapján nyújtott támogatással, ha a támogatás ugyanazokat az elszámolható költségeket fedezi.
(96)
A jogellenes állami támogatás értékelésére alkalmazandó szabályok megállapításáról szóló bizottsági közleménnyel (166) összhangban a Bizottság ezt a közleményt a be nem jelentett támogatásokra is alkalmazza, amennyiben a támogatást 2023 március 9-én vagy azt követően nyújtják.
(97)
Minden más esetben a Bizottság a támogatás nyújtásakor hatályos válságkeretben meghatározott szabályokat fogja alkalmazni.
(98)
A Bizottság 2023. december 31. előtt fontos versenyjogi vagy gazdasági megfontolások, továbbá a nemzetközi fejlemények alapján felülvizsgálja e közlemény minden szakaszát.
Amennyiben ez segítséget jelent, a Bizottság további pontosításokat is adhat a konkrét kérdésekben általa alkalmazott megközelítéssel kapcsolatban.
(99)
A Bizottság az érintett tagállamokkal szorosan együttműködve biztosítja, hogy az e közlemény hatálya alá tartozó intézkedések egyértelmű és hiánytalan bejelentését követően gyors értékelésre kerüljön sor.
A tagállamoknak tájékoztatniuk kell a Bizottságot szándékaikról, és a lehető leghamarabb és legátfogóbban be kell jelenteniük az ilyen intézkedések meghozatalára irányuló terveiket.
A Bizottság iránymutatást és segítséget nyújt a tagállamoknak ebben a folyamatban.
(166) HL C 119., 2002.5.22., 22. o.